b'\n_START_ARTICLE_\nFirst Order (Star Wars)\n_START_PARAGRAPH_\nThe First Order er en fascistisk milit\xc3\xa6rmakt i det fiktive universet Star Wars. Organisasjonen dukket for f\xc3\xb8rste gang opp i filmen Star Wars: The Force Awakens (2015). The First Order steg opp fra ruinene etter det galaktiske imperiets fall etter tapet i slaget ved Endor. Deres hensikt er \xc3\xa5 gjenopprette kontrollene over galaksen og innf\xc3\xb8re et fascistisk diktatur fremfor en demokratisk republikk. De s\xc3\xb8ker \xc3\xa5 innf\xc3\xb8re et milit\xc3\xa6rdiktatur som er sterkt inspirert av det tidligere galaktiske imperiet._NEWLINE_Symboler, antrekk og figurer relatert til the First Order kan minne om lignende symboler og antrekk brukt av Nazi-Tyskland, inkludert en sekvens i The Force Awakens som etterligner den nazistiske propagandafilmen Viljens triumf. If\xc3\xb8lge regiss\xc3\xb8r J. J. Abrams er the First Order inspirert av den myteomspunnede organisasjonen ODESSA, som hjalp SS-offiserer i \xc3\xa5 flykte til S\xc3\xb8r-Amerika etter andre verdenskrig._NEWLINE_Som en direkte reaksjon p\xc3\xa5 oppreisningen av First Order ble en motstandsgruppe kjent som the Resistance formert med st\xc3\xb8tte fra the New Republic. The Resistance inkluderte kjente medlemmer av den tidligere Oppr\xc3\xb8reralliansen slik som Leia Organa og Admiral Ackbar, som var direkte instrumentelle i omveltningen av det galaktiske imperiet 30 \xc3\xa5r tidligere.'